title: सितारा देवी
text: इनकऽ जन्म १९२० ई. के दशक केरऽ एगो दीपावली केरऽ पूर्वसंध्या पर कलकत्ता में होलऽ छेलै । इनकऽ मूल नाम धनलक्ष्मी आरू घर में धन्नो छेलै । हिनका बचपन में माय-बाप के लाड़-दुलार सें वंचित होय ल॑ पड़लऽ छेलै । मुंह टेढ़ा होय के कारण भयभीत माय-बाप न॑ ओकरा एगो दाई क॑ सौंपी देलऽ गेलऽ छेलै । जेकि आठ साल केरऽ उम्र तलक हुनकऽ पालन-पोषण करलकै । एकरऽ बाद ही सितारा देवी अपनऽ माय बाप क॑ देख॑ पारलकै । वू समय के परम्परा के अनुसार सितारा देवी केरऽ विवाह आठ वर्ष केरऽ उम्र में होय गेलऽ रहै । उनकऽ ससुराल वालां चाहै छेलै कि वू घर-बार संभाल॑ लेकिन वू स्कूल में पढै ल॑ चाहै छेलै । स्कूल जाय लेली जिद पकड़ी लेला पर हुनकऽ विवाह टूटी गेलै आरू हुनी कामछगढ हाई स्कूल में दाखिल करलऽ गेलै । वहाँ हुनी मौका पर ही नृत्य केरऽ उत्कृष्ट प्रदर्शन करी क॑ सत्यवान आरू सावित्री केरऽ पौराणिक कहानी प॑ आधारित एगो नृत्य नाटिका में भूमिका प्राप्त करै के साथ ही अपनऽ साथी कलाकारऽ क॑ नृत्य सिखाबै के उत्तरदायित्व भी प्राप्त करी लेलकै ।